№5 дәріс

***Педагогтың жеке тұлғасы***

*Жоспар:*

1. Мұғалім педагогикалық іс әрекеттің субъектісі ретінде.
2. Пелагогтың жеке тұлғасына қойылатын кәсіби талаптар.

*Мақсаты:*

Осы дәріс арқылы студенттердің бойына еріктік, эмоционалды бағалы қасиеттерінің қалыптасуына жол беру. Барлық жағдай жасау. Педагогтың қоғамда алатын орнының маңыздылығын жеткізу. Өзінің мамандығына деген жауапкершілікті күшейту. Мұғалімге деген түзу көзқарасын қалыптастыру. Педагогтың жеке басының жағымды жақтарын өз бойына сіңіру. Педагогқа қойылатын талаптарды ең алдымен өзіне қоюын үйрету.

1.Мұғалім педагогикалық іс әрекеттің субъектісі ретінде

Педагогтардың әлеуметтік және кәсіби позицияларының нақты болуы педагогикалық мамандыққа қойылатын маңызды талаптардың өсуімен және сапасын дамытумен байланысты. Көп жылдар бойы педагог іс әрекетінің объектісі ретінде оқушы саналады. Ал, мұғалім педагогикалық іс әрекетінің объектісі ретінде көрінеді.

**Педагог позициясы** – интелектуалды, ерік, эмоционалды бағалы қатынастардың қоршаған ортаға, педагогикалық шындыққа, педагогикалық іс әрекетке қатынастарының жүйесі. Ол бір жағынан, қоғам қоятын талаптардан көрінсе, екінші жағынан, белсенділік сапаларынан педагогтың мотив, мақсат, бағалы құндылықтары, дүниеге көзқарасы, мұраты арқылы көрінеді.

Педагог позициясынан оның жеке басы, әлеуметтік бағалы сапасы, азаматтық мінез құлқы, әрекеті көрініс береді.

Педагогтың **әлеуметтік позициясы** жалпы білім беретін мектепте қалыптасқан пікір, түсінік, бағалы құндылықтары жүйесінен туындайды. Кәсіби даярлық негізінде оларда педагогикалық мамандыққа, мақсатқа, педагогикалық іс әрекет құралдарына дегенмотвациялық бағалы қатынас қалыптасады. Педагогикалық іс әрекетке деген мотивациялық бағалы қатынас мұғалім бағыттылығынан көрінеді.

Педагогтың әлеуметтік позициясы кәсіби позицияны да анықтайды. Педагогтың кәсіби позициясының таңдауына көптеген факторлар әсер етеді.

Бірақ олардың арасында жеке тұлғаның кәсіби бағдары, дара типологиялық ерекшелік, темперамент, мінез көп әсер етеді.

Л.Б.Ительсон педагогикалық позицияларға мынадай сипаттама береді.

Педагог:

1. Егер ол талап, норма, көзқараспен т.б. ғана шектелсе, онда ол ақпаратшы.

2. Егер ол бала жанын түсінуге ұмтылса, онда ол жолдас.

3. Егер ол тәрбиеленушілердің санасына норма мен бағалы құндылықтарды күштеп игертсе, онда ол диктатор.

4. Егер ол сақтық келісімді пайдаланса, онда ол кеңесші.

5. Егер ол тәрбиеленушінің алдында төмендеп, одан қандай болу керектігін сұраса, онда ол сұраушы.

6. Егер ол тәрбиеленушіні мақсат, идеялармен, перспективалармен қызықтырса, онда ол талпындырушы.

Бұл позициялардың әрқайсысы тәрбиешінің жеке тұлғасына байланысты жағымды және жағымсыз әсер беруі мүмкін.

2.Педагогтың жеке тұлғасына қойылатын кәсіби талаптар

Педагогтың жеке тұлғасына қойылатын кәсіби талаптар жиынтығы педагогикалық іс әрекетке кәсіби даярлық ретінде анықталады. Оның құрамында бір жағынан психологиялық, психофизиологиялық, дене даярлығы болса, екінші жағынан ғылыми теориялық, практикалық жан жақтылықты атауға болады.

Кәсіби даярлық мазмұны педагогикалық білім беру мақсаты ретінде профессиограммада беріледі, онда жеке бас параметрлері мен мұғалімнің кәсіби іс әрекеті көрсетіледі.

Қазіргі кезде мұғалімнің профессиограммасын құрастырудың бай тәжірибесі жинақталған. Бір бірімен тығыз байланысты және бір бірін толықтыра алатын үш кешенді атап көрсетуге болады:

* Жалпы азаматтық сапа
* Мұғалім мамандығын анықтайтын сапа
* Мамандық немесе пән бойынша арнайы, іскерлік, дағды

Психологтар профессиограмманы құрғанда педагогикалық қабілеттерге тоқталуды ұсынады. В.А.Крутецкий дидактикалық, академиялық, коммуникативті қабілеттерді, педагогикалық шығармашылықты және зейнді бөле алу қабілеттілігін көрсетеді.

А.И.Шербаков маңызды педагогикалық қабілеттерге дидактикалық, құрылымдық, перцептивті, экспрессивті, коммуникативті, ұйымдастырушылықты көрсетеді. Сонымен қатар ол мұғалімнің жеке басының психологиялық құрылымында жалпы адамзаттық сапаны, адамгершілік психологиялық, әлеуметтік перцептивті, дара психологиялық ерекшеліктер және практикалық іскерліктер мен дағдыларды бөледі. Практикалық іскерліктер мен дағдыларға:

* Жалпы педагогикалық (ақпарттық, мобилизациялық, дамытушы, бағдарлаушы),
* Жалпы еңбек(құрылымдық, ұйымдастырушылық, зерттеушілік),
* коммуникативті(әр түрлі жастағы адамдармен қарым қатынас),
* өздігінен білім алу(білімді жүйелеу және қорытындылау, оларды педагогикалық есептерді шешуде, жаңа ақпарат қабылдағанда қолдана алу).

Мұғалімгің профессиограммасында оның жеке басының бағыттылығы мағызды орын алады. Оның бағыттылығының сипаттамасына: әлеуметтік адамгершілік, кәсіби педагогикалық, танымдық бағыттылығы жатады.

Педагогикалық бағыттылық негізгі **мұғалім мамандығына қызығушылық** болып табылады. Оның өзі балаға, ата анаға, педагогикалық іс әрекетке дұрыс қатынасынан көрінеді. **Педагогикалық атағының** педагогикалық қызығушылықтан айырмашылығы, ол педагогикалық іске деген қабілеттілік.

Педагогикалық атақ (презвание) болашық педагогтың теориялық және практикалық тәжірибесінің толықтырылу және педагогикалық бағыттылығын сипаттайды.

Осындай сапалар ішінен педагогикалық борыш пен жауапкершілікті атап кетуге болады. Педагогикалық борышты біле отырып, мұғалім балаларға, ересектерге көмек жасай отырып, өз өзіне жауап береді, **педагогикалық мораль** кодексіне сүйенеді.

Педагогикалық борыштың жоғарғы түрде көрінуі мұғалімнің өзіндік батылдығы болып табылады. Еңбекке деген мотивациялық бағалы қатынасы көрінеді бұл сапада. Мысал ретінде А.С.Макаренко мен В.А.Сухомлинский өмірі мен шығармашылығын жатқызуға болады.

Мұғалімнің әріптестерімен, ата аналарымен, балаларымен өзара қатынастары пелагогикалық такт мәнін түсінуге тырысады. Педагогикалық такт көбінесе педагогтың жеке бас сапаларынан көрінеді, атап айтқанда, мәдениетіне, еркінен, азаматтық позициясы мен кәсіби шеберлігінен. Ол мұғалім мен оқушы арасындағы дұрыс қарым қатынастың негізі болып табылады. Педагогикалық такт, әсіресе, педагогтың бақылау бағалы әрекетінен көрінеді, ал оның өзіне ерекше зейнділік пен шындық қажет.

**Педагогикалық шындық** мұғалімнің объективтілігін, адамгершілік тәрбиесінің деңгейін өлшейтін сапа.

Педагогтың кәсіби педагогикалық бағыттылығын сипаттайтын жеке бас сапасы оның беделінен көрінеді.

Жеке тұлғаның танымдық бағыттылығының деңгейінің негізгі рухани қажеттіліктер мен қызығушылықта.

Жеке тұлғаның рухани және мәдени қажеттіліктері білімге деген қажеттіліктен туады. Педагогикалық өзіндік білім алудың үздіксіздігі кәсіби дамудың қажетті жағдайы. Танымдық қызығушылқтың негізгі факторларының бірі өз пәніне деген қызығушылық. Қазіргі мұғалім ғылымның әр түрлі саласынан хабардар болуы керек, ол өз пәнін жақсы біліп, әлеуметтік экономикалық, өндірістік, мәдени міндеттерді шешу мүмкіндіктерін білуі керек. Сонымен қатар жаңа зерттеулерді, жаңалықтарды, болжамдарды біліп, ғылымның жақын және алыс перспективаларын білуі керек.

Мұғалімнің танымдық бағыттылығының бірі ғылыми педагогикалық ойлау мәдениеті. Оның негізгі көрінісі ол диалектикалық бірлікте. Ол кез келген педагогикалық құбылыстың қарама кайшылықтарынан тұрады. Педагогикалық құбылыстарға диалектикалық көзқарас мұғалімге оны процесс ретінде қабылдауға көмектесіп, жаңа мен ескінің күресі негізінде үздіксіз даму болады.

*Өз-өзін бақылауға арналған тапсырмалар мен сұрақтар:*

1. «Менің сүйікті ұстазым », «Қазіргі мұғалім қандай болуы керек» тақырыбына шығарма жазу. Бұл шығармада мұғалімнің әлеуметтік, адамгершілік, кәсіби, педагогикалық, танымдық сапаларына сипаттама берініз.
2. «Мұғалім педагогикалық іс әрекеттің субъектісі ретінде», «Қазіргі мұғалімге қойылатын талаптар» тақырыбына реферат дайындау.
3. Педагогикалық шеберлік, оны қалыптастыру, дамыту жолдары.
4. Іс әрекет жеке басының негізгі даму факторы екенін көрсетіңдер.
5. Пелагогтың беделі неге байланысты болады?

*Әдебиеттер:*

1. Л.И.Рувинский ред. Мамандыққа кіріспе. А.,1990.
2. Маркова А.К Психология труда учителя М.,1993.
3. Мудрик А.В. Учитель: Мастерство и вдохновение. М.,1986.
4. Основы педагогического мастерства/Под ред.И.А.Зязюна. М.,1989.
5. Профессиональная культура учителя/Под ред. В.А. Сластенина М.,1993.
6. Е.В.Бандаревская, С.В.Кульневич/Педагогика. М.:Ростов н/д.,1999.